Rikunarita-ORG/Wikinium huggingface dataset:
# চুক্তি

সাধারণ আইন ব্যবস্থায়, একটি **চুক্তি**, যেখানে আইনের বিষয়াদির উপস্থিতি থাকে, দুই বা তার অধিক ব্যক্তিবর্গের মাঝে পারস্পরিক বোঝাপড়া থাকে। এই দুই পক্ষ নিজেদের আইনের মধ্যে সীমাবদ্ধ রাখতে সচেষ্ট থাকে। একটি চুক্তির উপাদানগুলো হলো, কোন 'প্রতিযোগীর' দ্বারা 'প্রস্তাব দেওয়া' এবং 'গ্রহণ করা', যেখানে তাদের 'বিবেচনা বা কনসিডারেশন' বিনিময় করে 'পারষ্পারিক বাধ্যবাধকতা' তৈরি করতে আইনের সম্মতি রয়েছে।

## তথ্যসূত্র

## বহিঃসংযোগ

* Australian Contract Law  ওয়েব্যাক মেশিনে আর্কাইভকৃত ২৩ মে ২০১৯ তারিখে
* Uniform Commercial Code *(United States Contract Law)*
* Cornell Law School Wex entry on Contract Law
* Principles of European Contract Law  ওয়েব্যাক মেশিনে আর্কাইভকৃত ২৩ অক্টোবর ২০০৪ তারিখে
* United Nations Convention on Contracts for the International Sale of Goods, Vienna, 11 April 1980
* LexisNexis Capsule Summary: Contracts
* International Association of Contract and Commercial Management (IACCM)
# ইংরেজ জাতি

ইংরেজ জাতি| মোট জনসংখ্যা |
| --- |
| c. 75–100 million |
| উল্লেখযোগ্য জনসংখ্যার অঞ্চল |
|  যুক্তরাজ্য 37.6 million in  ইংল্যান্ড and  ওয়েলস  |
|  মার্কিন যুক্তরাষ্ট্র | 25 milliona |
|  অস্ট্রেলিয়া | 7.2 millionb |
|  কানাডা | 6.6 millionc |
|  নিউজিল্যান্ড | 44,000–282,000 |
| ভাষা |
| English |
| ধর্ম |
| Traditionally Anglicanism, but also non-conformists and dissenters (see History of the Church of England), as well as other Protestants; also Roman Catholics (see Catholic Emancipation); other faiths (see Religion in England). |
|

---

a English American, b English Australian, c English Canadian |

**ইংরেজ** হল একটি জাতি গোষ্ঠীর নাম যারা ইংল্যান্ডে বাস করে। ইংরেজরা ইংরেজি ভাষায় কথা বলে। প্রাক-মধ্যযুগে ইংরেজ জাতির উত্তরণ হয়। তখন পুরাতন ইংরেজিতে তাদেরকে *Angelcynn* হিসাবে বলা হয়েছে যার অর্থ ‘ এ্যাঙ্গেলদের পরিবার’। শব্দটি এসেছে একটি প্রাচীন জার্মান এ্যাঙ্গেল জাতির নাম থেকে যারা ৫ম শতকে জার্মানি থেকে ইংল্যান্ডে অভিবাসন নিয়েছিল। ইংল্যান্ড যুক্তরাজ্যের একটি দেশ।

ঐতিহাসিকভাবে, ইংরেজরা বেশ কয়েকটি জাতির উত্তরসূরীর- ব্রিটন এবং কিছু জার্মান উপজাতি যারা রোমানরা চলে যাওয়ার পর ব্রিটেনে বসবাস শুরু করে। যাদের মধ্যে উল্লেখযোগ্য ছিল, এ্যাঙ্গেল, স্যাক্সন, জুট এবং ফ্রিসিয়ান। সম্মিলিতভাবে যাদেরকে এ্যাংলো-স্যাক্সন বলা হয়। প্রথমে এই এ্যাংলো-স্যাক্সন জাতি ও পরে নরম্যান, ডেন ও অন্যান্যরা মিলে ইংল্যান্ড (প্রাচীন ইংরেজিতে ইংলাল্যান্ড) প্রতিষ্ঠা করে।

ইউনিয়ন এ্যাক্ট ১৭০৭ অনুসারে, ব্রিটিশ রাজত্ব গ্রেট ব্রিটেন কর্তৃক অধিকৃত হয়। কালক্রমে ইংরেজ সংস্কৃতি গ্রেট ব্রিটেনের সাংস্কৃতির সাথে একিভূত হয়ে যায়। বর্তমানে অনেক ইংরেজের পূর্বপুরুষ গ্রেট ব্রিটেনের অন্য অঞ্চল থেকে এসেছে। আবার অনেকে এসেছে ইউরোপের অন্যান্য দেশ বা কমনওয়েলথ ভূক্ত দেশ থেকে। ইংরেজরা পৃথিবীতে ইংরেজি ভাষা, ওয়েস্ট মিনিস্টার পদ্ধতি, সাধারণ আইন বিভিন্ন জনপ্রিয় খেলা যেমন ক্রিকেট, ফুটবল, রাগবি লীগ, ইউনিয়ন রাগবি ইত্যাদি প্রচলন করে। এছাড়াও ব্রিটিশ ঔপনিবেশিক শাসনামলে অনেক ইংরেজ সংস্কৃতি পৃথিবীর বিভিন্ন স্থানে ছড়িয়ে পড়েছিল।

## তথ্যসূত্র
# দূর অনুধাবন
সংক্ষিপ্ত ইউআরএল

**দূর অনুধাবন** (ইংরেজি : remote sensing) হল কোন বস্তুকে সরাসরি স্পর্শ না করে সেই বস্তু হতে তার গুনাবলি সম্পর্কিত উপাত্ত সংগ্রহ করা এবং পর্যবেক্ষণ করার এক ধরনের কৌশল। এক্ষেত্রে বিভিন্ন সেন্সর বা ডিভাইস ব্যবহার করা হয়। দূর অনুধাবন হচ্ছে জিওইনফরমেটিক্স এর একটা বড় অংশ। এটা আবার ভূ-বিজ্ঞানের একটি উপশাখা বলা যায়।
বর্তমান যুগ তথ্য ও যোগাযোগ প্রযুক্তির যুগ। মহাকাশ তথা উপগ্রহ প্রযুক্তি আধুনিক যুগের এক নতুন দিগন্তের সূচনা করেছে সেটা বলার অপেক্ষাই রাখেনা। রিমোট সেন্সিং প্রযুক্তি বর্তমান মহাকাশ প্রযুক্তির যুগান্তকারী একটি পদক্ষেপ। এটা এমন এক কৌশল যার মাধ্যমে রিমোট সেন্সিং ডিভাইসের দ্বারা কোন বস্তুকে সরাসরি স্পর্শ না করে তথ্য সংগ্রহ করা হয়। সাধারণত এই প্রযুক্তি বলতে তড়িৎ চুম্বকীয় বিকিরণের দ্বারা মহাকাশ ও পৃথিবী পর্যবেক্ষণকে অনেকে বুঝিয়ে থাকেন। যদিও এর মানে শুধু মহাকাশ হতে পর্যবেক্ষণ বুঝানো একেবারে ঠিক হবেনা কারণ RADAR ও LIDAR এর সাহায্যে পৃথিবী পৃষ্ঠ থেকে সিগন্যাল পাঠিয়ে রিমোট সেন্সিং এর মাধ্যমে তথ্য সংগ্রহ করা হয়। সংগৃহীত তথ্যকে কম্পিউটারের মধ্যমে প্রক্রিয়াজাত করা হয়। রিমোট সেন্সিং বিশেষজ্ঞের পদার্থ বিজ্ঞান ও গণিতে যথেষ্ট জ্ঞান থাকা অত্যাবশ্যক।
উদাহারন হিসেবে বলা যায়- আকাশে অবস্থিত কৃত্রিম উপগ্রহ বা বিমান থেকে পরিবেশের কোন উপাদানের তথ্য সংগ্রহ। দূর অনুধাবন কৌশলে বেশ কিছু সেন্সর ব্যবহার করা হয় সেগুলো হল -

1. ক্যামেরা
2. লেসার
3. রেডিও তরঙ্গ গ্রহণকারী রিসিভার বা সংগ্রাহক
4. রাডার ব্যবস্থা
5. সনার
6. সীসমোগ্রাফ
7. গ্রাভিমিটারস
8. ম্যাগ্নেটমিটার।

উপগ্রহ প্রযুক্তির মাধ্যমে মহাকাশ ও আমাদের বাস যোগ্য পৃথিবীর দুর্গম স্থান পর্যবেক্ষণ করা সহজ হয়েছে। আকাশের উপরে অবস্থিত বিভিন্ন রিমোট সেন্সিং স্যাটেলাইট ব্যবহার করে খুব সুন্দরভাবে তথ্য সংগ্রহ করা হচ্ছে। আমেরিকার মহাকাশ গবেষণাকারী সংস্থা নাসা সহ ভারত, জাপান, ইউরোপের বিভিন্ন দেশ, উত্তর কোরিয়া, চীন খুব ভাল ভাবে মহাকাশ গবেষণায় সাফল্য নিয়ে আসছে।

ভূমিকম্পে দূর অনুধাবন
## উপাত্ত ধারণ কৌশল

## উপাত্ত প্রক্রিয়াজাতকরণ

## ইতিহাস

## ব্যবহৃত সফটওয়্যার

ERDAS imagine, ArcGIS, Map info, ER Mapper, etc

## প্রয়োগ

বর্তমান সময়ে দূর অনুধাবন বা রিমোট সেন্সিং এর ব্যবহার ব্যাপক আকার ধারণ করেছে। বিজ্ঞান ও প্রকৌশলের বিভিন্ন শাখায় এর বহুল ব্যবহার লক্ষণীয় এবং দিন দিন এর ব্যবহার বেড়েই চলেছে। যেসব ক্ষেত্রে এই প্রযুক্তি ব্যবহার করা হয় তা নিম্নে উল্লেখ করা হলঃ

1. দুর্যোগ পূর্বাভাস ও ব্যবস্থাপনা
2. আবহাওয়া পর্যবেক্ষণ ও পুর্বাভাস প্রদান
3. আবহাওয়া ও সমুদ্র মডেলিং
4. বিমান চালানো
5. নৌ পরিবহন ও ন্যাভিগেশন
6. টেলিকমিউনিকেশন
7. স্থাপনা নির্মাণ
8. পুরাকৌশল
9. সামরিক বাহিনী
10. পরিবহন জালি পরিকল্পনা ও ব্যবস্থাপনা
11. নগর পরিকল্পনা
12. কৃষি ব্যবস্থাপনা
13. পরিবেশ মডেলিং, পরিকল্পনা ও ব্যবস্থাপনা

## তথ্যসূত্র
# নিরাপত্তা (হুমকি থেকে)

গাড়ির তালা গাড়ির মালিককে অন্য কোনও ব্যক্তির অবৈধ অনুপ্রবেশ, ক্ষতি ও চুরির হুমকি থেকে নিরাপত্তা প্রদান করে।
হুমকি থেকে **নিরাপত্তা** বলতে কোনও ব্যক্তি, সংগঠন বা ব্যবস্থাতে বহিরাগত কোনও উৎসের দ্বারা সংঘটিত কোনও ইচ্ছাকৃত কাজের কারণে জানমালের ক্ষয়ক্ষতির বিরুদ্ধে গৃহীত প্রতিরক্ষামূলক বা সুরক্ষামূলক পদক্ষেপগুলির ফলে উদ্ভূত অবস্থাকে বোঝায়। ইচ্ছাকৃত ক্ষতিকারক কাজটিকে আক্রমণ বলে। যে বা যারা এই ইচ্ছাকৃত, পরিকল্পিত ও দুরভিসন্ধিমূলক (প্রায়শই অপরাধমূলক) কাজটি করে, তাদেরকে আক্রমণকারী, শত্রু বা হুমকি বলে। আক্রমণকারীরা কোনও ব্যবস্থার বা সংগঠনের দুর্বলতা বা আক্রান্তপ্রবণতাগুলির সুযোগ নিয়ে আক্রমণ পরিচালনা করে। নিরাপত্তামূলক পদক্ষেপগুলি এই আক্রমণগুলিকে প্রতিহত করে বা এগুলি ঘটার ঝুঁকি হ্রাস করে। আক্রমণের মধ্যে চুরি, ডাকাতি, অননুমোদিত অনুপ্রবেশ ধ্বংসাত্মক ও নাশকতামূলক কার্যকলাপ অন্তর্ভুক্ত। নিরাপত্তা বলতে ব্যবস্থা ও প্রক্রিয়ার নকশায় এইরূপ ক্ষতি ঘটার ঝুঁকি হ্রাস করার পাশাপাশি নজরদারি ও পাহারা প্রদানকারী ব্যক্তিদের নিয়োগদানও বোঝায়।

হুমকি থেকে নিরাপত্তাকে ইংরেজি পরিভাষায় সাধারণত "সিকিউরিটি" (Security) বলা হয়।

## আরও দেখুন

* পরিসম্পদ
* আক্রান্তপ্রবণতা
* হুমকি
* আক্রমণ
* আক্রমণকারী
* পাল্টা ব্যবস্থা
* প্রবেশাধিকার-স্থল
* আস্থা
* গোপনীয়তা
* ব্যক্তিগত গোপনীয়তা
* অটুটত্ব
* প্রবেশাধিকার নিয়ন্ত্রণ
* প্রমাণীকরণ
* অনধিকার প্রবেশ
* প্রাধিকারদান
* টহল
* নিরাপত্তা প্রহরী
* নজরদারি
* ভিডিও নজরদারি
* তালা
* পরিচয়পত্র
* জীবমিতিক যন্ত্র
* বিপদসংকেত
* নিরাপত্তামূলক আলোকিতকরণ
* অবরোধক
* প্রতিবন্ধক

## তথ্যসূত্র
# বলিউড হাঙ্গামা

বলিউড হাঙ্গামা
 Bollywood Hungama
 बॉलीवुड हँगामा|  |
| সাইটের প্রকার | বলিউড চলচ্চিত্রের রিভিউ / রেটিং |
| উপলব্ধ | ইংরেজি |
| মালিক | হাঙ্গামা ডিজিটাল মিডিয়া এন্টারটেইনমেন্ট প্রাইভেট লিমিটেড |
| ওয়েবসাইট | bollywoodhungama.com |
| অ্যালেক্সা অবস্থান |  ৩,৭৯৩ (এপ্রিল ২০১৫) |
| বাণিজ্যিক | হ্যাঁ |
| নিবন্ধন | ফ্রী / সাবস্ক্রিপশন |
| চালুর তারিখ | ১৬ জুন ১৯৯৮ |
| বর্তমান অবস্থা | অনলাইন |

**বলিউড হাঙ্গামা** (পূর্বে **indiaFM** অথবা **indiafm.com** নামে পরিচিত) হাঙ্গামা ডিজিটাল মিডিয়া এন্টারটেইন্টমেন্ট-এর মালিকানাধীন একটি নেতৃস্থানীয় বলিউডের বিনোদনমূলক ওয়েবসাইট। এটি ২০০০ সালে বলিউডের অন্যতম পোর্টাল হিসেবে মর্যাদা লাভ করে।

ওয়েবসাইটটি ভারতীয় চলচ্চিত্র শিল্প; বিশেষত বলিউড চলচ্চিত্র সমালোচনা এবং বক্স অফিস রিপোর্ট সংক্রান্ত সকল প্রকার তথ্য প্রদান করে থাকে। ১৯৯৮ সালের ১৫ জুন তারিখে ইন্ডিয়াএফএম ডট কম (indiafm.com) নামে যাত্রা শুরু করে। পরবর্তীতে ২০০৮ সালে এটি "বলিউড হাঙ্গামা" নামে নামান্তর করে।

২০০৫ সালের এপ্রিল এলেক্সা র‌্যাঙ্কিংয়ের হিসাবে সাইটটি ৫৪৭ তম স্থান দখল করে।

## তথ্যসূত্র

## বহিঃসংযোগ

* বলিউড হাঙ্গামা ওয়েবসাইট
# সোনালী কুলকার্নী

| সোনালী কুলকার্নী |
| --- |
| ২০১৭ সালে সোনালী কুলকার্নী |
| জন্ম |  (1974-11-03) ৩ নভেম্বর ১৯৭৪ পুনে, মহারাষ্ট্র, ভারত |
| জাতীয়তা | ভারতীয় |
| পেশা | চলচ্চিত্র অভিনেত্রী |
| কর্মজীবন | ১৯৯০ থেকে বর্তমান |
| দাম্পত্য সঙ্গী | চন্দ্রকান্ত কুলকার্নী (বিচ্ছেদ), নচিকেত পন্তবৈদ্য (২০১০-বর্তমান) |
| সন্তান | কাভেরী (মেয়ে, জন্মঃ ১৮ অক্টোবর ২০১১) |
| আত্মীয় | সন্দ্বীপ (ভাই) সন্দেশ (ভাই) |
| ওয়েবসাইট |  |

**সোনালী কুলকার্নী** (জন্ম: ৩ নভেম্বর ১৯৭৪) একজন ভারতীয় অভিনেত্রী। তিনি ভারতের পুনেতে জন্মগ্রহণ করেন। তিনি হিন্দি, কন্নড়, মারাঠি, তামিল এবং গুজরাটি চলচ্চিত্রে অভিনয় করেছেন। তিনি মে মাদাম (১৯৯৪, তামিল), দিল চাহতা হে (২০০১, হিন্দি) এবং ট্যাক্সি নম্বর ৯২১১ (২০০৬, হিন্দি) এ অভিনয় করে প্রশংসা কুড়ান।

## কর্মজীবন

সোনালী কুলকার্নী সর্বপ্রথম কন্নড় চলচ্চিত্র 'চেলুভী' তে অভিনয় করেন যেটির পরিচালক ছিলেন গিরিশ কর্নদ। তিনি অনেক ফিল্মে অভিনয় করেছেন এর মধ্যে একটি ইতালীয় ফিল্মও আছে, 'ফুওকো সু সে মি' যেটির জন্যে তিনি ২০০৬ সালে মিলান আন্তর্জাতিক ফিল্ম ফেস্টিভ্যালে একটি পুরস্কার পান।

সোনালী একটি স্পেশাল জুরী পুরস্কার (নন-ফিচার) লাভ করেন ভারতের ৪৯তম ন্যাশনাল ফিল্ম পুরস্কার (২০০২) এ, একটি স্বল্পদৈর্ঘ্য চলচ্চিত্র 'চৈত্র' (মারাঠি) এর কারণে।

অভিনয় ছাড়াও তিনি মারাঠি সংবাদপত্র 'লোকসত্তা' তে লেখালেখি করেছেন জুন ২০০৫ থেকে মে ২০০৭ পর্যন্ত, এ পত্রিকার সাপ্লিমেন্ট 'ভিভা'তে লিখতেন তিনি। তিনি 'সো কুল' নামে একটি সাপ্তাহিক কলাম লিখতেন। রাজহংস প্রকাশন কর্তৃক 'সো কুল' নামে একটি ম্যাগাজিনও বের হত। অভিনেতা নানা পাটেকর সোনালী কুলকার্নীর লেখার প্রশংসা করেছিলেন।

## ব্যক্তিগত জীবন

সোনালী পুনেতে জন্মগ্রহণ করেন। তার পিতা জাতিতে মারাঠি ও মাতা তামিল। তার পিতা প্রকৌশলী ছিলেন এবং সোনালীর দুইজন ভ্রাতা আছেন।

সোনালী প্রথমে চন্দ্রকান্ত কুলকার্নী নামের এক পুরুষকে বিয়ে করলেও তাড়াতাড়ি ছাড়াছাড়ি হয়ে যায়। ২০১০ এর ২৪ মে তিনি ভারতের জনপ্রিয় টিভি চ্যানেল সনি এর মালিক নচিকেত পন্তবৈদ্য এর সঙ্গে বিবাহ বন্ধনে আবদ্ধ হন।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে সোনালী কুলকার্নী  (ইংরেজি)
# মীরা চোপড়া
সংক্ষিপ্ত ইউআরএল

| মীরা চোপড়া |
| --- |
| *২০১৮-এ মীরা চোপড়া* |
| জন্ম | মীরা চোপড়া  (1983-07-08) ৮ জুলাই ১৯৮৩ নয়াদিল্লি, ভারত |
| জাতীয়তা | ভারতীয় |
| অন্যান্য নাম | নীলা |
| পেশা | অভিনেত্রী, মডেল |
| কর্মজীবন | ২০০৭  –  বর্তমান |
| আত্মীয় | প্রিয়াঙ্কা চোপড়া পরিণীতি চোপড়া মান্নারা চোপড়া |

**মীরা "নীলা" চোপড়া** (জন্ম: ৮ জুলাই ১৯৮৩) একজন ভারতীয় অভিনেত্রী এবং মডেল, যিনি তামিল, তেলুগু এবং হিন্দি চলচ্চিত্রে অভিনয় করে থাকেন।

## ব্যক্তিগত জীবন

ভারতীয় চলচ্চিত্র অভিনেত্রী প্রিয়াঙ্কা চোপড়া, পরিণীতি চোপড়া এবং মান্নারা চোপড়া মীরা'র খুড়তুতো বোন।

## কর্মজীবন

মীরা'র কলিউডে অভিষক ঘটে ২০০৫ সালের *আনবে আড়ুইরে* চলচ্চিত্রের মাধ্যমে, যেখানে তিনি এস.জে. সূর্যের সাথে অভিনয় করেছিলেন। ছবিটি ব্যাপক সফলতা অর্জন করে ও তাকে দক্ষিণে পরিচিত করে তুলে। তার দ্বিতীয় ছবিটি পবন কল্যাণের সাথে একটি তেলুগু ভাষার চলচ্চিত্র এবং পরবর্তীতে এম.এস. রাজুর *ভানায়* তার অভিনয় সমালোচকদের প্রশংসিত হয়। পরবর্তীতে তিনি বিক্রম ভাটের *১৯২০: লন্ডন*-এর মাধ্যমে শারমন জোশীর সাথে বলিউডে পা রাখেন। তিনি ভেনাস প্রযোজিত সতীশ কৌশিকের *গ্যাং অফ ঘোস্টস*-এও কাজ করেছেন। তিনি অক্ষয় খান্না ও রিচা চাড্ডার সাথে ২০১৯ সালের চলচ্চিত্র সেকশন ৩৭৫-এ অঞ্জলি দঙ্গলের ভূমিকায় অভিনয় করেছেন। মীরা অর্জুন রামপালের বিপরীতে *নাস্তিক* ছবিতেও কাজ করছেন, যা ২০২০-এ মুক্তি পেতে চলেছে।

*গ্যাং অব গোস্টস*-এর অডিও লঞ্চে মীরা চোপড়া
## চলচ্চিত্রের তালিকা

চাবি|  | এখনও মুক্তি না পাওয়া চলচ্চিত্রগুলি বোঝায় |

| বছর | চলচ্চিত্র | ভূমিকা | ভাষা | মন্তব্য |
| --- | --- | --- | --- | --- |
| ২০০৫ | আনবে আড়ুইরে | মধু | তামিল |  |
| ২০০৬ | বঙ্গরাম | সন্ধ্যা রেড্ডি | তেলুগু |  |
| জাম্বভান | এহিল | তামিল |  |
| ২০০৭ | লি | চেল্লামাল |  |
| মরুধামালাই | মীরা |  |
| কালাই | নীলা | "গুঠা লাক্কাদি" গানে বিশেষ উপস্থিতি |
| ২০০৮ | ভানা | নন্দিনী চৌধুরী | তেলুগু |  |
| অর্জুন | অর্জুনের বান্ধবী | কন্নড় |  |
| জগন্মনোহিনী | আযাগু নাছিয়ার | তামিল |  |
| ২০১৩ | মারো | প্রিয়া | তেলুগু |  |
| গ্রীকু বীরুদু | মায়া |  |
| ২০১৪ | গ্যাং অব গোস্টস | টিনা চোপড়া | হিন্দি |  |
| ২০১৫ | ইসাই | মধু | তামিল | বিশেষ উপস্থিতি |
| কিল্লারি | অঞ্জলি |  |
| ২০১৬ | ১৯২০: লন্ডন | শিবাঙ্গী | হিন্দি |  |
| ২০১৭ | ওয়ান | প্রিয়া | ইংরেজি |  |
| ২০১৯ | সেকশন ৩৭৫ | অঞ্জলি বাসুদেব দঙ্গল | হিন্দি |  |
| ২০২০ | নাস্তিক  |  | উৎপাদন পরবর্তি |
| ২০২০ | মোগালি পুভভু  |  | তেলুগু / হিন্দি | উৎপাদন পরবর্তি |

## তথ্যসূত্র

## বহিঃসংযোগ

* ইন্টারনেট মুভি ডেটাবেজে মীরা চোপড়া  (ইংরেজি)
# ঝটপট খাবার

বার্গার, পৃথিবীর অনেক দেশে প্রচলিত অন্যতম জনপ্রিয় ফাস্ট ফুড
**ঝটপট খাবার** বা ইংরেজিতে **ফাস্ট ফুড** (ইংরেজি: Fast food) বিংশ শতাব্দীর মাঝামাঝি ভাগে উদ্ভাবিত একটি শব্দবন্ধ যা দিয়ে সে সকল খাবারকে বোঝানো হয় যেগুলো খুব তাড়াতাড়ি তৈরি ও পরিবেশন করা যায়। যে কোনও খাবার যেটি তৈরিতে অল্প সময় লাগে তাকে ঝটপট খাবার বা ফাস্ট ফুড হিসেবে গণ্য হতে পারে, কিন্তু সচারচর "ফাস্ট ফুড" বলতে সেই খাবারগুলিকে বোঝানো হয় যা মূলত হোটেল-রেস্তোরাঁতে বিক্রি করা হয়, এবং ক্রেতা চাহিবামাত্র পরিবেশন করা হয়। পাশ্চাতে, বিশেষ করে মার্কিন সংস্কৃতিতে বা মার্কিন সংস্কৃতির দ্বারা প্রভাবিত সংস্কৃতিগুলিতে "ফাস্ট ফুড" বলতে প্রধানত মার্কিন রন্ধনশৈলীর বার্গার, ফ্রাইড চিকেন, হট ডগ ইত্যাদি পদকে বোঝানো হয়। ১৯৫১ সালে ইংরেজি মরিয়াম-ওয়েবস্টার অভিধানে অন্তর্ভুক্ত হওয়ার মাধ্যমে *fast food* (*ফাস্ট ফুড*) শব্দটি প্রথম স্বীকৃতি লাভ করে।

ঝটপট খাবার বা ফাস্ট ফুড যেসব দোকানে বিক্রি করা হয় সেগুলোতে সচারচর কোনো বসার স্থান থাকে না। যদিও বাংলাদেশের বেশিরভাগ ফাস্ট ফুডের দোকানে বসার স্থান রয়েছে। বেশিরভাগ ক্ষেত্রে দোকানগুলো স্বল্প পরিমাণ স্থান নিয়ে গড়ে ওঠে। ফাস্টফুড রেস্তোরাঁগুলো ফাস্ট ফুড রেস্টুরেন্ট বা কুইক সার্ভিস রেস্টুরেন্ট নামেও পরিচিত। যেসব ক্ষেত্রে কোনো একটি চেইন স্টোরের মাধ্যমে ফাস্ট ফুডেরে বিপণন পরিচালনা করা হয়, সেক্ষেত্রে ফাস্ট ফুডের মানের সমতা বজায় রাখতে একটি নির্দিষ্ট স্থান থেকে সকল শাখায় কাঁচামাল সরবরাহ করা হয়।

## বিশ্বায়ন

রাশিয়ার মস্কোতে বিখ্যাত মার্কিন ঝটপট খাবার বিক্রেতা ম্যাকডোনাল্ডসের একটি দোকান
২০০৬ সালে বিশ্বব্যপী ফাস্ট ফুডের বাজার আগের বছরের চেয়ে ৪.৮% বৃদ্ধি পায় এবং এর মূল্যমান হয় ১০ হাজার ২৪০ কোটি মার্কিন ডলার, এবং মোট লেনদেন হয় ৮ হাজার ৩০ কোটি। শুধুমাত্র ভারতেই এই বৃদ্ধির পরিমাণ ছিলো ৪০%।

বিশ্বের অন্যতম বৃহৎ ঝটপট খাবারের বিপণীশৃঙ্খল (ফাস্ট ফুড চেইন স্টোর) ম্যাকডোনাল্ডসের ৬টি মহাদেশের ১২৬টি দেশে শাখা রয়েছে, এবং এ দেশগুলোতে তাদের মোট শাখার সংখ্যা ৩১,০০০-এরও বেশি। ৩১ জানুয়ারি, ১৯৯০ সালে ম্যাকডোনাল্ডস রাশিয়ার মস্কোতে তাদের একটি শাখা খোলে যার প্রথম দিনে মোট বিক্রির পরিমাণ এখন পর্যন্ত তাদের সর্বোচ্চ। ম্যাকডোনাল্ডের সবচেয়ে বড় রেস্তোরাঁটি রয়েছে চীনের বেইজিংয়ে।

## তথ্যসূত্র
# সুদূর পশ্চিমাঞ্চল বিকাস ক্ষেত্র, নেপাল

| সুদূর পশ্চিমাঞ্চল বিকাস ক্ষেত্র सुदुर पश्चिमाञ्चल विकास क्षेत्र |
| --- |
| বিকাস ক্ষেত্র |
|  |
| দেশ |    নেপাল |
| বিকাস ক্ষেত্র | সুদূর পশ্চিমাঞ্চল বিকাস ক্ষেত্র |
| সদরদপ্তরসমূহ | Dipayal Silgadhi, Doti District, সেতী অঞ্চল |
| আয়তন |
|  • মোট | ১৯,৫৩৯ বর্গকিমি (৭,৫৪৪ বর্গমাইল) |
| জনসংখ্যা (২০০১ আদমশুমারি) |
|  • মোট | ২১,৯১,৩৩০ |
|   | pop. note |
| সময় অঞ্চল | এনপিটি (ইউটিসি+৫:৪৫) |

**সুদূর পশ্চিমাঞ্চল বিকাস ক্ষেত্র** (নেপালি: सुदुर पश्चिमाञ्चल विकास क्षेत्र), (*Sudur Pashchimānchal Bikās Kshetra*) হচ্ছে নেপালের পাঁচটি বিকাস ক্ষেত্রগুলির একটি। এ অঞ্চল দেশের পশ্চিমাঞ্চলে অবস্থিত এবং এ অঞ্চলের সদরদপ্তর হচ্ছে দিপায়াল।

এটি দুটি অঞ্চল নিয়ে গঠিত:

* মহাকালী
* সেতী

## চিত্রে নেপালের অঞ্চলগুলি
# কুষাণ সাম্রাজ্য

| কুষাণ সাম্রাজ্য Κυϸανο (ব্যাক্ট্রিয়) कुषाण राजवंश (সংস্কৃত) |
| --- |
| ৩০–৩৭৫ |
| কণিষ্কের রাজত্বকালে কুষাণ সাম্রাজ্যের বিস্তার |
| রাজধানী | কপিশা পুরুষপুর তক্ষশিলা মথুরা |
| প্রচলিত ভাষা | গ্রিক(১২৭ খ্রিস্টাব্দ পর্য্যন্ত) ব্যাক্ট্রিয় (১২৭ খ্রিস্টাব্দ থেকে) |
| ধর্ম  | বৌদ্ধ ধর্ম হিন্দু ধর্ম Shamanism জরাথ্রুস্টবাদ Manichaeism various Bactrian-Indian religions |
| সরকার | রাজতন্ত্র |
| সম্রাট |   |
|  |
| • ৩০–৮০  | কুজুল কদফিসেস |
|  |
| ঐতিহাসিক যুগ | প্রাচীন ইতিহাস |
|  |
| • কুজুল কদফিসেস দ্বারা পাঁচটি ইউয়েঝি গোষ্ঠীকে একত্র করে রাজ্য প্রতিষ্ঠা  | ৩০ |
| • Subjugated by the Sassanians, Guptas and Hepthalites  | ৩৭৫ |
|  |
|  আয়তন |
| ৩৮,০০,০০০ বর্গকিলোমিটার (১৫,০০,০০০ বর্গমাইল) |
| মুদ্রা | কুষাণ দ্রাখ্‌মা |
|

|  |  |
| --- | --- |
| **পূর্বসূরী** | **উত্তরসূরী** |
|

|  |  |
| --- | --- |
|  | ইন্দো-পার্থিয় রাজ্য |
|  | ইন্দো-সিথিয় জনজাতি |

 |

|  |  |
| --- | --- |
| Sassanid Empire |  |
| গুপ্ত সাম্রাজ্য |  |
| Hephthalites |  |

 |

 |
| বর্তমানে যার অংশ |  আফগানিস্তান  চীন  কিরগিজস্তান  ভারত    নেপাল  পাকিস্তান  তাজিকিস্তান  উজবেকিস্তান  তুর্কমেনিস্তান |

**কুষাণ সাম্রাজ্য** ছিল প্রথম খ্রিষ্টীয় শতাব্দীতে মধ্য এশিয়ার ব্যাক্ট্রিয়া ও স্কাইথিয়া অঞ্চলে গড়ে ওঠা একটি মিশ্র চীনা-ব্যাক্ট্রীয় সাম্রাজ্য। ব্যাক্ট্রিয়া (আজকের আফগানিস্তান) অঞ্চলে গড়ে ওঠা এ সাম্রাজ্যটি পার্শ্ববর্তী শিনচিয়াং, পার্থিয়া, পাঞ্জাব, সিন্ধু এবং বেনারস পর্যন্ত বিস্তৃত হয়েছিল। সম্রাট কুজুল কদফিসেস ছিলেন এর প্রতিষ্ঠাতা।

খ্রিষ্টপূর্ব ২য় শতাব্দীর প্রথমার্ধে শুংনু (চৈনিক: 匈奴, ফিনিন: Xiōngnú *শুংনু*) নামে এক উপজাতি তাদের প্রতিবেশী ইউয়েচি (চৈনিক: 月支, ফিনিন: Yuèzhī *উ্যয়েট্‌ষ্‌র্‌*) নামে অপর এক উপজাতিকে হারিয়ে দেয়। দীর্ঘ সংঘর্ষের পর য়ুঝি উপজাতির লোকেরা পশ্চিমদিকে সরে যেতে বাধ্য হয়। তারা পশ্চিমদিকে সরে ইলি নদীর উপত্যকা পেরিয়ে ইস্সিক কুল হ্রদের (ইংরেজি: Lake Issyk Kul) দক্ষিণ তীর ধরে এগোতে থাকে। তাদের এই স্থান পরিবর্তন শকসহ বেশ কিছু উপজাতিকে তাদের সামনে এগোতে বাধ্য করে। ১৪৫-১২৫ খ্রিষ্টপূর্বাব্দের মধ্যবর্তী কোন সময়ে তারা ব্যাকট্রিয় ও পার্থিয়ায় বসতি স্থাপন করে। এক প্রজন্ম পর তারা সেই জায়গা ত্যাগ করে কাবুল উপত্যকা পেরিয়ে পাঞ্জাব সমভূমিতে প্রবেশ করে। খ্রিষ্টাব্দ শুরুর দিকে য়ুঝি উপজাতির নেতা কিউ-সিউ-কিও (ইংরেজি: K'iu-tsiu-k'io) বাকী চার নেতাকে মেরে সমগ্র উপজাতির প্রধান হয়ে বসে। তার নাম থেকেই নাম হয় কুএই-শাং (ইংরেজি: Kuei-shang) বা কুষাণ। রাজা কণিষ্কের অধীনে এই সাম্রাজ্য বিশাল আকৃতি লাভ করে।

এ সাম্রাজ্য ইউরোপের রোমান সাম্রাজ্য, চীনের হান রাজবংশ ও পূর্ব আফ্রিকার আক্সুমিত সাম্রাজ্যের সঙ্গে কূটনৈতিক সম্পর্ক গড়ে তুলেছিল ।

## তথ্যসূত্র
# রুক্মিণী দেবী অরুণ্ডেল

রুক্মিনী দেবী অরুন্দল
**রুক্মীনী দেবী নীলাকান্দা শাস্ত্রী** (১৯০৪-৮৬) একজন ব্রহ্মবাদী ব্যক্তিত্ব এবং নৃত্যশিল্পী।  তিনি রুক্মিনী দেবী অরুন্ডেল নামে সমধিক পরিচিত। তিনি ভারতীয় ধ্রুপদী নৃত্যের (ভরতনাট্টম) একজন পরিকল্পক হিসেবে খ্যাত। তিনি পশু অধিকার ও কল্যাণ আন্দোলনের একজন শীর্ষস্থানীয় ব্যক্তিত্ব।

তিনি প্রথম ভারতীয় নারী হিসেবে ভারতীয় রাজ্যসভার সদস্য মনোনীত হন। তিনি সাদির নৃত্যধারা এবং মন্দিরের দেবদাসীদের নৃত্যের প্রভাবশালী বৈশিষ্ট্য থেকে ভরতনাট্টম এর পূনর্জাগরণের জন্য মূলত আলোচিত হয়েছেন। তিনি একই সাথে ভারতের ঐতিহ্যবাহী শিল্প ও  কারুশিল্পের পূণ:নিমার্ণের জন্যও কাজ করে গেছেন।

১৯২০ এর দশকে ভরতনাট্টম নিম্ন মানের এবং অশ্লীলতার দোষে দূষিত হলেও রুক্মীনী দেবী এই নৃত্যধারাকেই সমর্থন করেন এবং এর পূণ:প্রাণদানে উৎসাহী হন। যদিও তিনি ছিলেন ভারতের উঁচু-জাতের একজন মানুষ। ভরতনাট্টমের সৌন্দর্য এবং এর আধ্যত্মিক গুরুত্ব উপলব্ধি করার কারণে তিনি কেবল তা শিখেই ক্ষ্যান্ত হন নি। বরং প্রবল প্রতিবাদের মুখে এই নৃত্যধারাকে মঞ্চে প্রতিষ্ঠা করার জন্য সংগ্রাম করেছেন।

দক্ষিণ ভারতীয় এই নৃত্যধারাটিকে পুনরুদ্ধার করে তিনি তা ছড়িয়ে দেবার লক্ষ্যে ১৯৩৫ সালে একটি প্রথাগত শিক্ষা প্রতিষ্ঠান গড়ে তুলেন। পরবর্তীতে তার নাম হয় ‘কলাকেন্দ্র’। পাশ্চাত্য ব্যালে নৃত্যের সাথে তিনি এই নাচের সংমিশ্রণ ঘটান। তিনিই প্রথম ‘ভারতনাট্যম’ নামকরণ করেন।

‘১০০ জন ভারতীয়, যারা ভারতকে গড়েছেন’ শীর্ষক ইন্ডিয়া টুডে’র একটি প্রতিবেদনে তাকে তালিকাভূক্ত করা হয়েছে। তিনি ১৯৫৬ সালে পদ্মভূষণ এবং ১৯৬৭ সালে সংগীত নাটক অকাদেমি ফেলোশিপ পান।

## তথ্যসূত্র
# পাঞ্জাবি চলচ্চিত্র (ভারত)

| পলিউড (ভারত) |
| --- |
| সিলভার আর্ক মল, লুধিয়ানা |
| সিনেমা পর্দার সংখ্যা | ৪০০+ Single-screens in Punjab, Delhi and Haryana states of India. |
| প্রধান চলচ্চিত্র-পরিবেশক | Speed Records Studio 7 Production White Hill production Maan Films Gurfateh Films & Sippy Grewal Productions Basic Brothers Productions Surya Cinemas Dakssh Ajit Singh Wisdom Tree Pictures Private Limited |
| নির্মিত
কাল্পনিক চলচ্চিত্র  (২০১৪) |
| মোট | ৫০ |
| মোট আয়  (২০১৪) |
| মোট | ₹ ৫০০ কোটি (ইউএস$ ৬১.১২ মিলিয়ন) |
| জাতীয় চলচ্চিত্রসমূহ | India: ₹ ৪৫০ কোটি (ইউএস$ ৫৫ মিলিয়ন) |

**পাঞ্জাবী চলচ্চিত্র** (গুরুমুখী: ਪੰਜਾਬੀ ਸਿਨੇਮਾ), সাধারণভাবে যা *পলিউড* (Pollywood) নামে পরিচিত হলো ভারত ও পাকিস্তানের পাঞ্জাব রাজ্যের পাঞ্জাবী ভাষায় নির্মিত চলচ্চিত্র শিল্প। যদিও বিংশ শতাব্দীর পাঞ্জাবী সিনেমায় পাকিস্তানভিত্তিক পাঞ্জাবী চলচ্চিত্রের বড় প্রভাব ছিল, কিন্তু একবিংশ শতকের পাঞ্জাবী সিনেমা ভারতীয় প্রভাবে এর গৌরবের কারণে ভারতীয় পাঞ্জাবী চলচ্চিত্রের সমার্থক হয়ে উঠেছে।

প্রথম পাঞ্জাবি চলচ্চিত্র কোলকাতায় নির্মিত হয় এবং তদনীন্তন ব্রিটিশ ভারতের পাঞ্জাব প্রদেশের প্রাদেশিক রাজধানী লাহোরে মুক্তি পায়।

২০০৯ সালে ৯০০ হতে ১,০০০টি পাঞ্জাবি চলচ্চিত্র মুক্তি পেয়েছে। প্রতি বছর গড়ে মুক্তিপ্রাপ্ত চলচ্চিত্রের সংখ্যা ছিলো '৭০এর দশকে নয়টি, ৮০'তে আট এবং ৯০'এ ছয়। ১৯৯৫ সালে মুক্তিপ্রাপ্ত ছায়াছবির সংখ্যা ছিল ১১; এটা ১৯৯৬ সালে সাত নেমে আসে এবং ১৯৯৭ সালে মাত্র পাঁচটি মুক্তি দানের মাধ্যমে তলানিতে ঠেকে। ২০০০ সালের পর থেকে বড় বাজেট, স্থানীয় তারকা এবং পাঞ্জাব বংশোদ্ভূত বলিউডের তারকাদের কারণে পাঞ্জাবী চলচ্চিত্র প্রতি বছর অধিক হারে প্রদর্শিত হচ্ছে ও মুক্তি পাচ্ছে ।

## তথ্যসূত্র
# চলচ্চিত্রের প্রকার
সংক্ষিপ্ত ইউআরএল

চলচ্চিত্র তত্ত্বে **প্রকার** বা **ধরন** হল চলচ্চিত্রের শ্রেণীকরণের প্রথম এবং প্রধান উপায়। যে বিষয়বস্তুর প্রেক্ষিতে চলচ্চিত্রের বর্ণনাক্রম নির্ধারিত হয় সেই প্রেক্ষিত দ্বারাই প্রকারকে সংজ্ঞায়িত করা হয়। বিষয়বস্তু, পরিপ্রেক্ষিত, পটভূমি আর অবস্থানের উপর ভিত্তি করে যেকোন সাহিত্য মাধ্যমেরই প্রকার নির্দিষ্ট করা যায়। চলচ্চিত্রেরও এরকম কিছু প্রকার রয়েছে যাদেরকে ইংরেজিতে *জন্‌রা* (genre; মূল উৎস ফরাসি genre *জঁঁর*) বলে। এই প্রকারগুলি মূলত সাধারণীকরণের মাধ্যমে করা হয়। প্রকার দিয়ে একটি চলচ্চিত্রকে সম্পূর্ণ ব্যাখ্যা করা সম্ভব নয়। একটি চলচ্চিত্র আবার একাধিক প্রকারের মধ্যে পড়তে পারে। চলচ্চিত্রের জনপ্রিয় কিছু প্রকারের মধ্যে রয়েছে রোমহর্ষক (হরর), রোমাঞ্চ, অ্যাকশন, থ্রিলার, ঐতিহাসিক, মহাকাব্যিক, রূপকথা, অপরাধ, হাস্যরসাত্নক, প্রণয়ধর্মী, ইত্যাদি।

## চলচ্চিত্রের প্রকারভেদ

সাধারণত তিনভাবে চলচ্চিত্রের প্রকারগুলি নির্ণয় করা হয়: পরিবেশ (সেটিং), ভাব (মুড) এবং বিন্যাস (ফরম্যাট)। চলচ্চিত্রের অবস্থান বা লোকেশন দ্বারা সেটিংকে বোঝানো হয়। পুরো চলচ্চিত্র জুড়ে যে আবেগকে প্রাধান্য দেয়া হয়েছে তার মাধ্যমে ভাবকে সংজ্ঞায়িত করা হয়। চলচ্চিত্রটি নির্দিষ্ট ধরনের প্রযুক্তি বা যন্ত্রপাতি ব্যবহার করে তৈরি হতে পারে বা নির্দিষ্ট কোনওভাবে উপস্থাপিত হতে পারে, একে বলে বিন্যাস (ফরম্যাট বা ম্যানার)।

এখানে সুপরিচিত এবং জনপ্রিয় কিছু প্রকার উল্লেখ করা হল। এগুলো আবার উপপ্রকারে বিভক্ত করা হয়। অথবা দুইটি প্রকার মিলে সংকর প্রকার (হাইব্রিড জনরা) তৈরি করতে পারে।

### পরিবেশ অনুযায়ী প্রকারভেদ

* অপরাধধর্মী বা অপরাধমূলক চলচ্চিত্র
* রূপকথাধর্মী বা রূপকথামূলক চলচ্চিত্র
* নোয়ার চলচ্চিত্র
* ঐতিহাসিক চলচ্চিত্র
* সঙ্গীতধর্মী চলচ্চিত্র
* কারাগার বিষয়ক চলচ্চিত্র;
* বিজ্ঞান কল্পকাহিনীমূলক চলচ্চিত্র:
* ক্রীড়াধর্মী চলচ্চিত্র:
* যুদ্ধবিষয়ক চলচ্চিত্র:
* ওয়েস্টার্ন চলচ্চিত্র:
* ইরানী চলচ্চিত্র বাংলা এক্সপ্লেইনিং

## বহিঃসংযোগ

* Genres of film  ওয়েব্যাক মেশিনে আর্কাইভকৃত ১৭ ডিসেম্বর ২০০৮ তারিখে at the Internet Movie Database
* An Introduction to Genre Theory by Daniel Chandler